
ΠΡΟΤΑΣΕΙΣ
Η Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων καλεί την Επιτροπή Ελέγχου του Προϋπολογισμού, που είναι αρμόδια επί της ουσίας, να συμπεριλάβει στην πρόταση ψηφίσματός της τις ακόλουθες προτάσεις:
[bookmark: restart]1.	σημειώνει ότι το Ελεγκτικό Συνέδριο έλεγξε τομείς δαπανών που περιλαμβάνουν διάφορες πολιτικές οι οποίες σχετίζονται με τη μετανάστευση και τη διαχείριση των συνόρων (τομέας 4) και την ασφάλεια και την άμυνα (τομέας 5)· 
2.	σημειώνει ότι, όσον αφορά τους ελεγχθέντες τομείς δαπανών που σχετίζονται με τις πολιτικές για τη μετανάστευση και τη διαχείριση των συνόρων, την ασφάλεια και την άμυνα, το Ελεγκτικό Συνέδριο εξέτασε δείγμα 23 πράξεων, στο πλαίσιο των τομέων 4 και 5 του ΠΔΠ· σημειώνει την εξήγηση του Ελεγκτικού Συνεδρίου ότι η εμβέλεια του ελέγχου δεν είχε σχεδιαστεί κατά τέτοιον τρόπο ώστε να είναι αντιπροσωπευτική για τους συγκεκριμένους τομείς, όμως, παρόλα αυτά συνέβαλε στη δήλωση αξιοπιστίας τους· επαναλαμβάνει την έκκληση του Κοινοβουλίου να διενεργείται ο έλεγχος κατά τρόπο που να επιτρέπει τον υπολογισμό του εκτιμώμενου επιπέδου σφάλματος·
3.	σημειώνει με ανησυχία το γεγονός ότι 11 από τις 23 πράξεις που εξέτασε το Ελεγκτικό Συνέδριο περιείχαν ποσοτικώς προσδιορίσιμα σφάλματα τα οποία είχαν δημοσιονομικό αντίκτυπο στα ποσά που καταλογίστηκαν στον προϋπολογισμό της Ένωσης· επισημαίνει ότι τέτοιες περιπτώσεις ενδέχεται να έχουν αρνητικό αντίκτυπο στη φήμη· 
4.	σημειώνει ότι τα κράτη μέλη επιτάχυναν την υλοποίηση των εθνικών προγραμμάτων τους το 2022· εκφράζει την ανησυχία του για το γεγονός ότι εξακολουθούν να μην έχουν εκταμιευθεί σημαντικά ποσά τόσο για το Ταμείο Ασύλου, Μετανάστευσης και Ένταξης (ΤΑΜΕ) (26 %) όσο και για το Ταμείο Εσωτερικής Ασφάλειας (ΤΕΑ) (33 %), ενώ αναγνωρίζει ότι η χρηματοδότηση για την περίοδο 2014-2020 πρέπει να δαπανηθεί έως τον Ιούνιο του 2024·  παροτρύνει την Επιτροπή να εντείνει τις προσπάθειές της για να βοηθήσει τα κράτη μέλη στην αποτελεσματική υλοποίηση των αντίστοιχων εθνικών προγραμμάτων τους·
5.	σημειώνει ότι η Επιτροπή δεν έκανε χρήση όλων των προνομίων της, ως θεματοφύλακα των Συνθηκών, για να διασφαλίσει την αποδοχή της Ρουμανίας και της Βουλγαρίας στο Σένγκεν, παρά το γεγονός ότι και οι δύο χώρες πληρούν από το 2011 όλες τις προϋποθέσεις για να είναι πλήρη μέλη του χώρου Σένγκεν·
6.	εκφράζει τη λύπη του για την πρακτική της Επιτροπής να παρέχει συχνά στο Κοινοβούλιο ελάχιστες πληροφορίες σχετικά με την εφαρμογή της νομοθεσίας της ΕΕ· καλεί την Επιτροπή να φανεί πιο προορατική στη δημοσίευση των εν λόγω στατιστικών στοιχείων προκειμένου να αποδείξει ότι οι πολιτικές είναι αναγκαίες και αναλογικές για την επίτευξη του στόχου τους·
7.	σημειώνει τις άμεσες ενέργειες της ΓΔ HOME μετά τη ρωσική επίθεση, ιδίως την έγκαιρη κατάρτιση απόφασης σχετικά με την ενεργοποίηση της οδηγίας για την προσωρινή προστασία για πρώτη φορά· 
8.	σημειώνει ότι ο αριθμός των αφίξεων ατόμων χωρίς ταξιδιωτικά έγγραφα στα εξωτερικά σύνορα εξακολουθεί να αυξάνεται σε σύγκριση με το προηγούμενο έτος· σημειώνει τις ενέργειες της ΓΔ HOME, αφενός για τη δημιουργία εταιρικών σχέσεων κατά των δικτύων εμπορίας ανθρώπων με σκοπό τη στήριξη των κρατών μελών κατά την διενέργεια μετεγκαταστάσεων και την εφαρμογή άλλων μηχανισμών μεταφοράς, και κατά τη βελτίωση ταχειών και αποτελεσματικών διαδικασιών ασύλου και επιστροφής, όπως εκείνες που συνδέονται με την πολιτική θεωρήσεων της ΕΕ και τη διμερή συνεργασία, και αφετέρου, ενέργειες για την προώθηση πολιτικών ένταξης για υπηκόους τρίτων χωρών που διαμένουν νόμιμα στην ΕΕ· καλεί την Επιτροπή να συνεχίσει να εργάζεται για μια στρατηγική για αποτελεσματικότερες επιστροφές σε πλήρη συμμόρφωση με τον Χάρτη των Θεμελιωδών Δικαιωμάτων και τα ανθρώπινα δικαιώματα όσων φθάνουν στην ΕΕ· καλεί περαιτέρω την Επιτροπή να συνεχίσει να επεκτείνει την εξωτερική της συνεργασία σε θέματα μετανάστευσης και ασύλου, λαμβάνοντας δεόντως υπόψη το άρθρο 218 ΣΛΕΕ, καθώς και να προωθήσει πολιτικές ένταξης για τους νομίμως διαμένοντες υπηκόους τρίτων χωρών, με τη στήριξη του ΤΑΜΕ·
9.	παροτρύνει την Επιτροπή να αυξήσει τη διαφάνεια και τη λογοδοσία στο πλαίσιο του προγραμματισμού και της εκτέλεσης των κονδυλίων των εσωτερικών υποθέσεων σε τρίτες χώρες, και τη χρηματοδότηση του NDICI, για παράδειγμα σε χώρες όπως η Τυνησία και η Λιβύη· καλεί την Επιτροπή να δημιουργήσει μια διαθέσιμη στο κοινό επισκόπηση όλων των δαπανών που σχετίζονται με τη μετανάστευση σε τρίτες χώρες, και ζητεί επιτακτικά να διενεργηθούν εκ των προτέρων εκτιμήσεις επιπτώσεων στα ανθρώπινα δικαιώματα για τις δαπάνες που σχετίζονται με τη μετανάστευση σε τρίτες χώρες, και να διαβιβαστούν οι εν λόγω εκτιμήσεις στο Κοινοβούλιο όταν απαιτείται από τους κανόνες·
10.	αναγνωρίζει τη συνεχιζόμενη στήριξη της ΓΔ JUST στην πολιτική της Επιτροπής για την προάσπιση του κράτους δικαίου στην Ένωση, ιδίως την ετήσια έκδοση του πίνακα αποτελεσμάτων στον τομέα της δικαιοσύνης και της τρίτης ετήσιας έκθεσης για το κράτος δικαίου, η οποία περιείχε συστάσεις προς τα κράτη μέλη για πρώτη φορά· ενθαρρύνει την Επιτροπή να παρακολουθεί εκ του σύνεγγυς την πορεία υλοποίησης των συστάσεων που παρέχονται στα ενδιαφερόμενα κράτη μέλη και να αναλάβει δράση σε περίπτωση που δεν εγκριθούν κατάλληλα μέτρα για την αντιμετώπιση των υφιστάμενων ανησυχιών σε εθνικό επίπεδο·
11.	σημειώνει με ανησυχία την ειδική έκθεση της Ευρωπαίας Διαμεσολαβήτριας σχετικά με τον χρόνο που χρειάζεται η Επιτροπή για να εξετάσει τις αιτήσεις που αφορούν την πρόσβαση του κοινού σε έγγραφα, στην οποία επισημαίνεται ότι στο 85 % των περιπτώσεων η Επιτροπή δεν ασχολείται με τις επιβεβαιωτικές αιτήσεις εντός των νόμιμων προθεσμιών· καλεί την Επιτροπή να ασχοληθεί επειγόντως με το ζήτημα αυτό και να συμμορφωθεί με τον κανονισμό 1049/2001 σχετικά με την πρόσβαση του κοινού στα έγγραφα, πράγμα που αποτελεί βασική προϋπόθεση για τη διαφάνεια και την εμπιστοσύνη του κοινού στην Επιτροπή· υπενθυμίζει ότι, το 2022, η Διαμεσολαβήτρια παρότρυνε την Επιτροπή να χειρίζεται τα αιτήματα πρόσβασης σε έγγραφα που αφορούν κονδύλια της ΕΕ με μεγαλύτερη συνέπεια και να εξηγεί καλύτερα το σκεπτικό της αν αποφασίζει να μην δημοσιοποιήσει τις ζητούμενες πληροφορίες[footnoteRef:1], και ότι η Διαμεσολαβήτρια κίνησε έρευνα σχετικά με την άρνηση της Επιτροπής να παράσχει πρόσβαση του κοινού σε έγγραφα που σχετίζονται με την πρότασή της για κανονισμό σχετικά με τον ευρωπαϊκό χώρο δεδομένων για την υγεία[footnoteRef:2]· [1:  https://www.ombudsman.europa.eu/en/news-document/en/163567]  [2:  https://www.ombudsman.europa.eu/en/case/en/62762] 

12.	εκφράζει βαθιά αποδοκιμασία για το γεγονός ότι η Επιτροπή δεν θέσπισε μέτρα επιβολής και δεν έδωσε συνέχεια νομοθετικού χαρακτήρα στη σύσταση του Ευρωπαϊκού Κοινοβουλίου, της 15ης Ιουνίου 2023, προς το Συμβούλιο και την Επιτροπή σε συνέχεια της διερεύνησης καταγγελλόμενων παραβάσεων και περιπτώσεων κακοδιοίκησης κατά την εφαρμογή της νομοθεσίας της Ένωσης σε σχέση με τη χρήση του λογισμικού Pegasus και αντίστοιχου κατασκοπευτικού λογισμικού παρακολούθησης· καλεί την Επιτροπή να σεβαστεί την αρχή της καλόπιστης συνεργασίας μεταξύ των θεσμικών οργάνων της Ένωσης και να συμμορφωθεί με τις υποχρεώσεις που ορίζονται στη συμφωνία-πλαίσιο και στη διοργανική συμφωνία για τη βελτίωση του νομοθετικού έργου·
13.	εκφράζει έντονη ανησυχία για τις αποκαλύψεις σχετικά με συγκρούσεις συμφερόντων στις οποίες εμπλέκονται υψηλόβαθμοι υπάλληλοι της Επιτροπής και για τη χρήση της διαφημιστικής εκστρατείας X που σχετίζεται με τον κανονισμό για τη σεξουαλική κακοποίηση παιδιών· καλεί την Επιτροπή να δημοσιεύσει όλα τα έγγραφα που ζητεί το Κοινοβούλιο και να εξασφαλίσει πλήρη διαφάνεια στην υπόθεση αυτή·


[bookmark: ProcPageAD]ΠΛΗΡΟΦΟΡΙΕΣ ΓΙΑ ΤΗΝ ΕΓΚΡΙΣΗ ΣΤΗ ΓΝΩΜΟΔΟΤΙΚΗ ΕΠΙΤΡΟΠΗ
	Ημερομηνία έγκρισης
	23.1.2024
	
	
	

	Αποτέλεσμα της τελικής ψηφοφορίας
	+:
–:
0:
	42
13
1

	Βουλευτές παρόντες κατά την τελική ψηφοφορία
	Magdalena Adamowicz, Abir Al-Sahlani, Katarina Barley, Pietro Bartolo, Theresa Bielowski, Patrick Breyer, Saskia Bricmont, Jorge Buxadé Villalba, Damien Carême, Patricia Chagnon, Lena Düpont, Lucia Ďuriš Nicholsonová, Cornelia Ernst, Nicolaus Fest, Maria Grapini, Sylvie Guillaume, Andrzej Halicki, Evin Incir, Sophia in ‘t Veld, Patryk Jaki, Marina Kaljurand, Assita Kanko, Łukasz Kohut, Moritz Körner, Alice Kuhnke, Jeroen Lenaers, Juan Fernando López Aguilar, Erik Marquardt, Javier Moreno Sánchez, Maite Pagazaurtundúa, Diana Riba i Giner, Isabel Santos, Birgit Sippel, Vincenzo Sofo, Tineke Strik, Jana Toom, Milan Uhrík, Tom Vandendriessche, Ελισσάβετ Βόζεμπεργκ-Βρυωνίδη, Elena Yoncheva, Javier Zarzalejos

	Αναπληρωτές παρόντες κατά την τελική ψηφοφορία
	Cyrus Engerer, José Gusmão, Beata Kempa, Leopoldo López Gil, Janina Ochojska, Anne-Sophie Pelletier, Bergur Løkke Rasmussen, Róża Thun und Hohenstein, Maria Walsh, Tomáš Zdechovský

	Αναπληρωτές (άρθρο 209 παρ. 7) παρόντες κατά την τελική ψηφοφορία
	Andrus Ansip, Hildegard Bentele, Maria da Graça Carvalho, Marisa Matias, Caroline Nagtegaal







<PathFdR>AD\1294538EL.docx</PathFdR>		PE<NoPE>756.204</NoPE><Version>v02-00</Version>
EL	Ενωμένη στην πολυμορφία	EL
PE<NoPE>756.204</NoPE><Version>v02-00</Version>	2/8	<PathFdR>AD\1294538EL.docx</PathFdR>
EL
<PathFdR>AD\1294538EL.docx</PathFdR>	8/8	PE<NoPE>756.204</NoPE><Version>v02-00</Version>
		EL
[bookmark: FootprintPageAD]ΠΑΡΑΡΤΗΜΑ: ΟΝΤΟΤΗΤΕΣ Ή ΠΡΟΣΩΠΑ ΠΟΥ ΚΑΤΕΘΕΣΑΝ ΤΙΣ ΕΙΣΗΓΗΣΕΙΣ ΤΟΥΣ ΣΤΟΝ ΣΥΝΤΑΚΤΗ ΤΗΣ ΓΝΩΜΟΔΟΤΗΣΗΣ
<FootprintIntro>The rapporteur declares under his exclusive responsibility that he did not receive input from any entity or person to be mentioned in this Annex pursuant to Article 8 of Annex I to the Rules of Procedure.</FootprintIntro>



[bookmark: RollCallPageAD]ΤΕΛΙΚΗ ΨΗΦΟΦΟΡΙΑ ΜΕ ΟΝΟΜΑΣΤΙΚΗ ΚΛΗΣΗ ΣΤΗ ΓΝΩΜΟΔΟΤΙΚΗ ΕΠΙΤΡΟΠΗ
	42
	+

	PPE
	Magdalena Adamowicz, Hildegard Bentele, Maria da Graça Carvalho, Lena Düpont, Andrzej Halicki, Jeroen Lenaers, Leopoldo López Gil, Janina Ochojska, Ελισσάβετ Βόζεμπεργκ-Βρυωνίδη, Maria Walsh, Javier Zarzalejos, Tomáš Zdechovský

	Renew
	Abir Al-Sahlani, Andrus Ansip, Lucia Ďuriš Nicholsonová, Sophia in 't Veld, Moritz Körner, Caroline Nagtegaal, Maite Pagazaurtundúa, Bergur Løkke Rasmussen, Róża Thun und Hohenstein, Jana Toom

	S&D
	Katarina Barley, Pietro Bartolo, Theresa Bielowski, Cyrus Engerer, Maria Grapini, Sylvie Guillaume, Evin Incir, Marina Kaljurand, Łukasz Kohut, Juan Fernando López Aguilar, Javier Moreno Sánchez, Isabel Santos, Birgit Sippel, Elena Yoncheva

	Verts/ALE
	Saskia Bricmont, Damien Carême, Alice Kuhnke, Erik Marquardt, Diana Riba i Giner, Tineke Strik



	13
	-

	ECR
	Jorge Buxadé Villalba, Patryk Jaki, Assita Kanko, Beata Kempa, Vincenzo Sofo

	ID
	Patricia Chagnon, Nicolaus Fest, Tom Vandendriessche

	NI
	Milan Uhrík

	The Left
	Cornelia Ernst, José Gusmão, Marisa Matias, Anne-Sophie Pelletier



	1
	0

	Verts/ALE
	Patrick Breyer



Υπόμνημα των χρησιμοποιούμενων συμβόλων:
+	:	υπέρ
-	:	κατά
0	:	αποχή


image1.png




